[bookmark: _Toc1393634]6. számú melléklet
Segédlet - A pályázat mellékleteinek adattartalma 

1. [bookmark: _Toc1393635]A Pályázati adatlap (2. számú melléklet)
A Pályázati adatlap célja a megvalósítandó szakmai programok bemutatása, illetve a Pályázó azonosítása, adatainak megadása. 

Pályázati Adatlap 1. pont: A pályázott szakmai program leírása: itt kell bemutatni, röviden azokat a szakmai tevékenységeket és programokat, amelyeket a Pályázó a Pályázati forrásból meg kíván valósítani. A pályázati program koherenciája. A bemutatásában a célok, eredmények, tevékenységek összhangja legyen megismerhető. Legyen megismerhető, hogy a kitűzött célok elérése milyen eredményeket hoz rövid és hosszú távon és ezt milyen szakmai tevékenységek szolgálják a legjobban.


[bookmark: _Hlk181972069]Kérjük különös figyelmet fordítani a 2.1. és 2.2. pont szerint tervezett tevékenységek rövid bemutatására.

A Pályázati Adatlapon röviden bemutatott 2.1. és 2.2. pont szerinti programok kapcsán töltsék ki a Munkaterv excel fájlt is (az összefoglalót és a programleírásokat tartalmazó excel füleket is), ahol különösen a 2.2. pont szerinti programokat a Pályázati felhívás 14. pontja szerinti értékelési szempontok alapján részletesen is mutassák be, és a pályázattal együtt küldjék meg aláírt, szkennelt, továbbá szerkeszthető formában is. 

Amennyiben szakmai feladatok megvalósításához kapcsolódó személyi jellegű kiadásokat tervez elszámolni a pályázó szervezet, úgy kérjük, az Adatlapon összefoglalóan (milyen logika vagy arányosítás szerint) , a Munkatervben pedig részletesen is mutassa be, hogy melyik szakmai tevékenység vagy program kapcsán, mekkora összegben kívánja ezeket a költségeket elszámolni. 

Ebben a részben kell kifejteni továbbá, amennyiben a működési kiadások körében személyi juttatás, rezsi költség, kis-értékű tárgyi eszköz kerül tervezésre. Továbbá szakmai feladatokhoz kapcsolódó és a működési jellegű költségek pályázati felhívás szerinti megoszlására vonatkozó pénzügyi levezetést is itt kell megadni a költségtervvel összhangban. A Munkatervben is szükséges feltüntetni az elszámolandó összeget egy önálló Rezsi munkatervi soron.

Pályázati Adatlap 2. pont: A Pályázó adatai: itt kell megadni a Pályázóra vonatkozó adatokat. A kitöltésnél minden esetben a Pályázó azonosítására szolgáló dokumentumok (bejegyzési okirat, létesítő okirat, stb.) alapján, az azokban foglaltakkal egyező módon kell az adatokat szerepeltetni.  
Pályázati Adatlap 3. pont: A Program megvalósításának adatai: 
a. 3.1. A program tervezett kezdő időpontja és 3.2. tervezett befejező időpontja a Pályázat teljes körére vonatkozik, ennek megfelelően a pályázati kiírásban megjelölt támogatási időszakkal azonosan kell kitölteni. 
b. 3.3. Várható hasznosulása a támogatási időszakban: a teljes pályázati program megvalósulási céljainak rövid, lehetőség szerint mutatószámokkal is alátámasztott bemutatása, indoklása.

Pályázati Adatlap 4. pont: A Pályázott támogatás adatai: 
1. 4.1.: Az igényelt támogatás összege: a Költségtervben bemutatott összeggel azonos összeget kell itt szerepeltetni. (Költségterv E. oszlop/C. sor adata.)
d. 4.2.: A folyósítás pénzneme: kizárólag HUF, a sor nem módosítható. 
       Kérjük, ne felejtse el csatolni a kötelező mellékletek között, a bankszámla létezésére vonatkozó igazoló dokumentumot.
e. 4.4: A támogatás folyósítására kijelölt számlaszám számlavezető pénzintézetének neve, címe. 
Pályázati Adatlap 5. pont: A program forrásai
A HH nem ír elő saját forrást, vagy bevételt a pályázat keretében megvalósítandó programok finanszírozásához. Itt kell bemutatni a Költségterv adataival egyezően a Pályázati program összköltségvetését. Amennyiben a pályázatban vegyes finanszírozású szakmai program is szerepel a saját forrásoknál EGY ÖSSZEGBEN azon források összegét kell szerepeltetni, amelyeket a Pályázó a szakmai program megvalósításába bevon.  
Pályázati Adatlap 6. pont: Az igény benyújtását megelőző 5 évben a Pályázat tárgyával azonos szakmai tevékenységekre elnyert támogatások bemutatása során szerepeltetni kell a HH-tól a korábbi években (2021-tól) pályázati úton kapott támogatás összegét. 
Csak az elszámolási kötelezettséggel terhelt támogatásokat kérjük bemutatni, az egyéb szponzorációt nem kell szerepeltetni.

2. [bookmark: _Toc1393636]A Pályázati Költségterv (3. számú melléklet)
A költségterv nem képletezett celláiba kizárólag számok beírására van lehetőség. A cellák formátuma be van állítva.
A költségtervet forintban kell kitölteni, ezer Ft-ra kerekített összegekben.
A Költségterv oszlopainak tartalma: 
1. Pályázati költségterv a.) oszlop: az adott részjogcím beazonosítására szolgáló sorszám.
g. Pályázati költségterv b.) oszlop: Kiadási jogcímek megnevezése oszlopban az adott kiadási jogcímek/részjogcímek tartalmi azonosítása. 
Kizárólag az Egyéb sorok jogcím megnevezése módosítható ebben az oszlopban. 
h. Pályázati költségterv c.) oszlop: A pályázatban szereplő szakmai programok teljes költségvetésének összege jogcímenként. 
Itt kell szerepeltetni az adott jogcím teljes kiadási összegét. 
i. Pályázati költségterv d.) oszlop: A pályázatban szereplő szakmai programok teljes költségvetésének az az összege, amely más forrásból (egyéb támogatásból, bevételből, szponzorációból valósul meg). 
j. Pályázati költségterv e.) oszlop: A pályázatban szereplő szakmai programok teljes költségvetésének a pályázat keretében tervezett, a Pályázat terhére megvalósuló összege.  
Összesítő oszlop, képletezése nem módosítható. 


3. A pályázati bírálati szempontok szerinti értékelés pontozása:

A pályázati program koherenciája 
· 0 pont – Hiányos a célok, eredmények, tevékenységek bemutatása. Egyes elemek hiányában nem lehet koherenciáról beszélni
· 1 pont – Tartalmilag megjelennek a célok, eredmények és tevékenységek, de nincsenek összhangban
· 2 pont – A célok, eredmények, tevékenységek többnyire egymáshoz kapcsolódva, egymásra épülve jelennek meg, de vannak benne diszfunkcionális elemek
· 3 pont – A célok, eredmények, tevékenységek egységes rendszert alkotnak, jól indokolt, alátámasztott a bemutatásuk

A program indokoltsága 
· 0 pont – A szakmai programok indokoltsága nem jelenik meg a pályázatban, nincsenek alátámasztó adatok, érvek
· 1 pont – Vannak olyan szakmai programok, amelyben az alátámasztottsága minimális szinten megjelenik, legalább egyféle módon indokolt a programok szükségessége, tények, mérések, tapasztalatok közül legalább az egyik megjelenik az indoklásban
· 2 pont – A szakmai programok többsége adatokkal, mérésekkel, tapasztalatokkal alátámasztott  
· 3 pont – Minden szakmai program mögött alátámasztó mérések, adatok és konkrét tapasztalatok húzódnak meg

A tevékenységek kidolgozottsága 
· 0 pont – A tevékenységek bemutatásában nem jelennek meg a fenti kérdésekre adott válaszok, a tevékenységek részleteiről nem tudunk meg érdemi információt
· 1 pont – Vannak olyan tevékenységek, amelyek bemutatásában megjelennek részletek, de a tevékenységpaletta bemutatása erősen hiányos, nem mutatja be a tervezett eredmények mérhetőségét
· 2 pont – A tevékenységek nagyobb része jól kidolgozott, de vannak hiányos elemek, a tervezett eredmények mérhetősége megjelenik
· 3 pont – Mindegyik tevékenység részletesen kidolgozott, világos, érthető képet mutatnak, a tervezett eredmények mérése kidolgozott

A célcsoport bevonása 
· 0 pont – Nem derül ki a pályázatból, hogy ki az adott program célcsoportja, milyen nagyságú a célcsoport és mit tesz a szervezet a célcsoport elérése, megszólítása, ösztönzése érdekében
· 1 pont – Egyes tevékenységek esetében látható a pályázatban a célcsoport nagysága és a célcsoport eléréséért tett szervezeti erőfeszítés
· 2 pont – Minden tevékenységnél látható a célcsoport nagysága, de nem mindenhol látható az eléréséért tett szervezeti erőfeszítés, megszólítás, bevonás
· 3 pont – A pályázónak világos elképzelése van a tevékenységek célcsoportjairól és a célcsoportok megszólításáról, bevonásáról

A programban rejlő tanulási potenciál
· 0 pont – A pályázat nem tér ki a programtapasztalatok feltárására, megosztására
· 1 pont – A pályázatban pontszerűen megjelenik a partnerek közti tudásmegosztás néhány ötlete, lehetősége
· 2 pont – A pályázatban egyes programokhoz kapcsolódóan megjelenik a reflexió és az ebből következő tudás- és tapasztalatmegosztás módja
· 3 pont – A pályázatban tervezett módon megjelenik az értékelés, reflexió és a tapasztalatok, tanulságok levonásának és megosztásának gyakorlata 

Nyilvánosság, kommunikáció
· 0 pont – A pályázat nem tér ki a belső és külső kommunikációs rendszerek bemutatására
· 1 pont – A pályázatban megjelenik ötletszerűen néhány kommunikációs elképzelés, tevékenység, de nem alkot egységes rendszert
· 2 pont – A pályázatban megjelenik a belső és külső kommunikációs rendszer struktúrája, de hiányos a célcsoportok, üzenetek, csatornák bemutatása
· 3 pont – A pályázatban komplex módon, programokra lebontva kommunikációs terv készül, amely tartalmazza a belső és a külső kommunikáció célcsoportjait, üzeneteit, csatornáit

Költségvetés kidolgozottsága 
· 0 pont – A költségvetés és a szakmai program között nem látszik az illeszkedés, irreális összegeket tartalmaz
· 1 pont – A költségvetés és a szakmai program összhangban van, de nem kidolgozott, nem látszik a költségtervezés módja (csak végösszegek szerepelnek)
· 2 pont – A költségvetés és a szakmai program összhangban van, de vannak bizonytalan megítélésű tételek, vagy nem mindenhol látszik a költségtervezés módja
· 3 pont – A költségvetés és a szakmai program összhangban van, világos, érthető és nyomon követhető a költségtervezés folyamata

Kapacitások realitása 
· 0 pont – A pályázatból nem derül ki, hogy a megvalósítás milyen szervezeti kapacitásokat igényel, nem tervez tudatosan 
· 1 pont – A pályázatban megjelenik a kapacitástervezés gondolata, de sem az erőforrás igény, sem az erőforrások bevonása nem jelenik meg kidolgozott tervben, csupán ötletek szintjén 
· 2 pont – A pályázatban világosan látható, hogy a pályázati program megvalósításához milyen erőforrásokra lesz szükség, de a szükséges erőforrások bevonása nem kidolgozott 
· 3 pont – Átgondolt, kidolgozott kapacitásterve van a pályázónak, látható, hogy mire van saját kapacitása és mire von be külső erőforrásokat, rendelkezik a pályázati program megvalósításához szükséges belső és külső erőforrásokkal 

Hálózatosodás elősegítése
· 0 pont – A pályázat nem tartalmaz olyan tevékenységet, amely elősegítené a hálózatosodást, sem a helyi alhálózat, sem vármegyei hálózati partnerek között
· 1 pont – A pályázat tartalmaz olyan legalább egy olyan programot, amely elősegíti a hálózatosodást vagy a helyi, vagy a vármegyei hálózatban 
· 2 pont – A pályázat tartalmaz olyan programokat, amelyek elősegítik a helyi alhálózatban és a vármegyei hálózatban is a hálózatosodást
· 3 pont – A pályázat minden tevékenységében megjelenik a hálózatosodás gondolata, reflexiós alkalmak, tudásmegosztás és további együttműködési formák jelennek meg a programokban

Partnerségek elősegítése
· 0 pont – A pályázati programokban nem jelenik meg semmilyen partnerség
· 1 pont – A pályázati programok között megjelenik olyan partnerségben megvalósuló program, vagy programelem, amelyben egy bevált partner a résztvevő
· 2 pont – Legalább egy olyan programot tartalmaz a pályázat, amely új partner bevonásával valósul meg
· 3 pont – A pályázat több olyan programot is tartalmaz, amely meglévő partnerek bevonásával és új partnerségek kialakításával valósul meg 

